Stig Malm

Stig Malm (født 4. mars 1942 i Sundbyberg, død 5. mars 2021 i Danderyd) var en svensk fagforeningsmann, og LO-sjef fra 1983 til 1993.

Liv og virke
Malm vokste opp i et arbeiderhjem i Sundbyberg og begynte som sekstenåring å arbeide på Arenco. Han utdannet seg ved yrkesskolen til instrumentmaker i 1958 og begynte snart å engasjere seg faglig, først ved Arencos verkstedsklubb og siden fra 1965 som assistent ved Metalls forbundsskole Skåvsjöholm i Åkersberga. I 1967 ble han forhandlingsombudsmann for Svenska metallindustriarbetarefacke og i 1979 andre nestleder. Malm ble i 1981 andre nestleder i LO og i 1983 leder for LO.

Malm ble opphavsmann til flere nye uttrykk i det svenske språk, blant annet «betonghäckar» og «finansvalp», samt gjorde ordet «fittstim» kjent etter å ha gjenfortalt en anekdote om en taxisjåfør som brukte ordet. Han hadde en ledende rolle i det såkalte «rosornas krig» på 1980- og tidlig 1990-tall, der han stod på venstresiden, og finansminister Kjell-Olof Feldt og den såkalte kanslihushögern stod på den andre siden.

Malm fratrådte som LOs leder den 3. desember 1993 etter at det ble offentlighet om at han som styremedlem hadde godkjent et antall generøse fallskjermsavtaler. Deretter var han i noen år styreformann for Svensk Bilprovning, men forlot så det oppdraget. Malm var senere kommunepolitiker i Solna kommun.

5. mars 2021 døde han av covid-19 på Danderyds sjukhus.

Referanser 

Svenske sosialdemokrater
Svenske fagforeningspersoner
Dødsfall relatert til covid-19 i Sverige
Personer fra Sundbyberg